พึ่งมี เพศสัมพันธ์ 31/01/64 หลั่งใน2รอบ เช้าวันที่1กินยาคุมฉุกเฉินเม็ดเเรกไปช่วง6โมงเย็น เเละกินอีกเม็ดในเช้าถัดมาเวลาประมาณ เที่ยงค่ะ เเละเป็นคนที่กินยาคุมฉุกเฉินบ่อยค่ะ ประมาน5-6รอบได้เเล้ว กินบ่อยประสิทธิภาพจะลดลงใช่มั้ย อยากทราบว่ามีโอกาสท้องประมานกี่เปอเซนค่ะ
สวัสดีค่ะ การทานยาคุมฉุกเฉินชนิดที่มี 2 เม็ดใน 1 แผงนั้น เมื่อทานยาเม็ดแรกไปแล้ว ก็ต้องทานเม็ดที่ 2 ภายในไม่เกิน 12 ชั่วโมง ดังนั้น หากทานเม็ดแรกเวลา 18.00 น. ก็ต้องทานอีกเม็ดภายในไม่เกินเวลา 6.00 น. (เวลาเช้าวันถัดไป) ดังนั้น หากทานที่เวลา 12.00 น. แทน ถือว่าเลยระยะเวลาไป 6 ชั่วโมงแล้ว ดังนั้น ประสิทธิภาพในการป้องกันการตั้งครรภ์ก็จะลเลงไปมากได้ค่ะนอกจากนี้ หากมีการทานยาคุมฉุกเฉินบ่อยๆ ในช่วงวันใกล้ๆ กัน ประสิทธิภาพในการป้องกันการตั้งครรภ์ก็จะลดลงไปได้ค่ะ ดังนั้น หลังจากนี้ อาจต้องตรวจหาการตั้งครรภ์ดูด้วยเป็นระยะๆ ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95% ค่ะ